Държавен вестник, бр. 48, 2014 г., стр. 7

БРОЙ  48	
Д Ъ Р Ж А В Е Н  В Е С Т Н И К 	
СТР.  7  
на труд – здравословни и безопасни условия 
на труд, на минимално трудово възнаграж­
дение и на заплащане, съответстващо на 
извършената работа, както и на почивка и 
отпуск при условия и по ред, определени 
със закон. Именно за защита на своите 
интереси в областта на труда и социалното 
осигуряване Основният закон гарантира 
на работниците и служителите правото да 
се сдружават в синдикални организации и 
съюзи. Приетият закон предвижда правото 
на свободно сдружаване на служителите на 
МВР в синдикални организации, но в същото 
време лишава някои от тези организации от 
правото да участват в Съвета и да защитават 
правата и интересите на своите членове. 
Смисълът на гарантираното от Конститу­
цията право на сдружаване не се изчерпва 
само с възможността гражданите свободно да 
формират синдикални организации. Законо­
дателството трябва да създава механизми за 
всички тях да защитават правото на труд на 
своите членове пред работодателя. Смятам, 
че ограничението за едни и привилегията за 
други синдикални организации за участие в 
Съвета косвено ще повлияе върху правото 
на свободно сдружаване. Това ще предопре­
дели членуването в имащите преимущество 
синдикални организации по чл. 248, ал. 2.
VIII. Относно чл. 249, ал. 9
Смятам, че ясно и еднозначно в закона 
трябва да бъде изразено виждането на уп­
равляващите към практиките за получаване 
на дарения в МВР. Въпреки забраната за 
сключване на договори за дарения, освен 
за дарения по международни проекти, се 
предвижда и изключение при изпълнение 
на съвместни проекти. Съвместни проекти 
е широко понятие и позволява получаването 
на дарения както от държавни или общински 
структури, така и от физически и юридиче­
ски лица с нестопанска цел и търговци. Не е 
ясно от кого ще могат да бъдат получавани 
дарения, а също така от какво естество и в 
коя област ще бъдат съвместните проекти.
Уважаеми госпожи и господа народни 
представители,
Убеден съм, че повторното обсъждане 
от народните представители на върнатите 
разпоредби от Закона за Министерството на 
вътрешните работи ще допринесе за подобря­
ване на правната уредба относно принципи­
те, въз основа на които ще се осъществява 
дейността, управлението и устройството на 
министерството, правата на служителите. Об­
съждането ще даде възможност да се намерят 
най-добрите решения и правните норми да 
бъдат разписани така, че да няма съмнения 
за съответствието им с Конституцията на 
Република България и с правото на ЕС.
Предвид изложените по-горе мотиви, 
воден от желанието да създадем устойчиви 
решения, на основание чл. 101, ал. 1 от Кон­
ституцията на Република България връщам 
за ново обсъждане в Народното събрание 
разпоредбите на чл. 10, ал. 1, т. 9; чл. 28, 
ал. 1, т. 1, букви „а“ и „в“, т. 2 и ал. 2; чл. 36, 
ал. 4, 7, 8 и 9; чл. 38, чл. 39, ал. 1 и 2 и свър­
заните с тях чл. 57, ал. 1, § 8, 32, § 45, т. 3, 
§ 49, т. 1, § 51, т. 1, буква „а“, § 57, 58, § 61, 
т. 2, т. 5 – 9, § 62, 64, § 66, т. 1, § 69, т. 1, 3, 
4, 6, 7, 8, § 70, т. 3, буква „а“ от преходните 
и заключителните разпоредби; чл. 63; 163; 
чл. 248, ал. 2 и чл. 249, ал. 9.
Президент на републиката: 
Росен Плевнелиев
3982
МИНИСТЕРСКИ СЪВЕТ
ПОСТАНОВЛЕНИЕ № 138
ОТ 2 ЮНИ 2014 Г.
за създаване на Национален съвет по демо­
графска политика към Министерския съвет
МИНИСТЕРСКИЯТ СЪВЕТ
П О С Т А Н О В И :
Чл. 1. Създава Национален съвет по демо­
графска политика към Министерския съвет, 
наричан по-нататък „Националния съвет“.
Чл. 2. Националният съвет е консулта­
тивен орган за осъществяване на сътрудни­
чество и координация между държавните 
органи и институции, органите на местното 
самоуправление и неправителствени орга­
низации, регистрирани в обществена полза, 
при разработването, планирането, програ­
мирането, идентифицирането на ресурсното 
осигуряване, наблюдението и оценката на 
изпълнението на държавната интегрирана 
хоризонтална междусекторна демографска 
политика, наричана по-нататък „демограф­
ска политика“.
Чл. 3. Националният съвет осъществява 
своята дейност за постигане на следните 
дългосрочни национални цели за баланси­
рано демографско развитие:
1. забавяне на темповете на намалява­
не на броя на населението с тенденция за 
стабилизирането му в дългосрочен план и 
осигуряване на високо качество на човеш­
кия капитал, включващ хората с тяхното 
здравословно състояние, образованост, ква­
лификация, способности и умения;
2. адаптиране на социалните системи 
и секторни политики към застаряването 
на населението и на работната сила с цел 
смекчаване на негативното въздействие на 
демографските промени върху стабилността 
на публичните финанси и социалните систе­
ми, включително пазара на труда; социал­